Kui ma just praegu püsti tõuseksin  ja alustaksin jala ümbermaailmarännakut, siis teeksin selle ära umbes seitsme või kaheksa aastaga. Kulutaksin ära kõik oma raha. Näeksin inimesi suremas. Sureksin ise võib-olla mõned korrad. Hakkaksin armastama vihma. Laulaksin tuhandeid tunde järjest omaette, kui kõnnin mööda maanteid läbi Ameerika. Näeksin kokku kaht miljonit erinevat inimest ja teaksin, mida tähendab olla täiesti vaba.